V okviru praznovanj vsakega novega leta opazovanj
Hubblov vesoljski teleskop Nase/Ese posname osupljive nove slike neba.
To leto je za svoj 24. rojstni dan
vesoljski teleskop objavil novo sliko dela NGC 2174.
To področje, poznano tudi kot meglica Opičja glava,
je polno mladih zvezd, ki jih obdajajo svetli prameni kozmičnega plina in prahu.
Epizoda 73: Hubble za svoj 24. rojstni dan ponovno obišče meglico Opičja glava
Meglice so Hubblovi najljubši objekti.
Njihove barvite perjanice plinov in ognjeno svetlih zvezd ustvarjajo izjemno lepe slike.
Nekatere izmed Hubblovih najlepših in najbolj popularnih slik so meglice.
Vzemite na primer osupljivo sliko Obročaste meglice, ki so jo objavili lansko leto,
ali to delikatno in lepo infrardečo sliko meglice Konjska glava,
ki so jo izdelali za proslavitev Hubblovega 23. rojstnega dne.
Leta 2012 je Hubble posnel meglico Tarantela za obeležitev 22. rojstnega dne.
Za svoj 21. rojstni dan je posnel osupljivo kozmično cvetlico Arp 273.
Da bi proslavil 24. leto v orbiti, je letos
Hubble ponovno obiskal del objekta NGC 2174,
bolje znanega pod imenom 'meglica Opičja glava'.
Temnorjavi in rjasti prašnati oblaki valovijo navzven,
pri tem pa jih uokvirja ozadje svetlega modrega plina.
Te močne barve so ustvarjene s kombinacijo večih Hubblovih slik,
posnetih z različnimi barvnimi filtri, da bi poudarili širok spekter barv, ki je običajno človeškim očem neviden.
To ni prvič, da je Hubble svoj pogled obrnil proti meglici Opičja glava.
NGC 2174, ki se nahaja okoli 6400 svetlobnih let daleč v ozvezdju
Oriona, je Hubble že posnel leta 2011.
Nasilna porodnišnica vsebuje vse sestavine, ki so potrebne za ustvarjanje zvezd.
Kljub temu pa recept za kuhanje novih zvezd ni preveč učinkovit
in večina teh sestavin je izgubljena,
ko se oblak plina in prahu postopoma razprši.
Hitrost, s katero se meglica razpršuje, je večja zaradi prisotnosti ognjeno vročih mladih zvezd,
ki sprožijo vetrove z zelo velikimi hitrostmi, ti pa pomagajo pri odnašanju plina navzven.
Od izstrelitve leta 1990 naprej
je Hubblov vesoljski teleskop opazil nešteto kozmičnih čudes v svojih 24 letih v orbiti.
Z beleženjem elegance narave
je Hubble unikatno okno v vesolje, ki nas leto za letom preseneča
z osupljivimi slikami in vrhunsko znanostjo.
Vse najboljše za 24. rojstni dan, Hubble!
Hubblecast ustvarja USA/Hubble na Evropskem južnem observatoriju v Nemčiji.
Misija Hubble je projekt mednarodnega sodelovanja med Naso in Evropsko vesoljsko agencijo.
www.spacetelescope.org
Besedilo: ESA/Hubble. Prevod: www.portalvvesolje.si